PATVIRTINTA

Kauno miesto savivaldybės tarybos

2015 m. gruodžio 29 d.

sprendimu Nr. T-731

**KAUNO MIESTO SAVIVALDYBĖS APDOVANOJIMŲ TEIKIMO IR PREMIJŲ SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno miesto savivaldybės apdovanojimų teikimo ir premijų skyrimo tvarkos aprašas (toliau – Aprašas) apibrėžia Kauno miesto savivaldybės (toliau – Savivaldybė) apdovanojimus ir premijas, nustato apdovanojimų suteikimo ir premijų skyrimo, apdovanojimo ženklų įteikimo, nešiojimo, netekimo tvarką, apdovanotųjų teises ir pareigas.

2. Savivaldybės apdovanojimai suteikiami ir premijos skiriamos Lietuvos Respublikos piliečiams ir užsieniečiams pagerbti. Padėkos raštais apdovanojami ir juridiniai asmenys.

3. Pagrindinės Apraše vartojamos sąvokos:

3.1. **Apdovanojimų ženklai** – daiktinė apdovanojimų išraiška: Kauno miesto garbės piliečio medalis, 1-ojo, 2-ojo ir 3-iojo laipsnių Santakos garbės ženklas (toliau – Santakos garbės ženklas), Kauno miesto burmistro Jono Vileišio pasidabruotas ir žalvarinis medaliai, Gerumo kristalas, Savivaldybės mero padėkos raštas, suvenyras su Kauno miesto simbolika, vardinė dovana.

3.2. **Etalonas** – Savivaldybės mero patvirtintas apdovanojimo ženklo pavyzdys, pagal kurį daromi apdovanojimų ženklai.

3.3. **Juostelė** – iš kaspinėlio pagamintas sutartinis ženklas pasižymėjimo ženklo laipsniui žymėti.

3.4. **Kaspinėlis** – muaro kaspinėlis, prie kurio tvirtinamas medalis ar kitas pasižymėjimo ženklas.

3.5**. Laipsnis** – pasižymėjimo ženklo lygmuo.

3.6. **Miniatiūra** – medalio ar kito pasižymėjimo ženklo sumažintas variantas.

3.7. **Projektas** – oficialiai patvirtintas apdovanojimo ženklo grafinis ir spalvinis variantas, pagal kurį daromas etalonas.

**II SKYRIUS**

**SAVIVALDYBĖS APDOVANOJIMAI, APDOVANOJIMO ŽENKLŲ PROJEKTAI IR ETALONAI, PREMIJOS**

4. Savivaldybės apdovanojimai suteikiami ir premijos skiriamos:

4.1. Kauno miesto savivaldybės tarybos sprendimu – Kauno miesto garbės piliečio vardas, Kauno miesto kultūros premija, Maironio premija, Kauno miesto mokslo premija ir Metų mokytojo premija;

*Punkto pakeitimai:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

4.2. Kauno miesto savivaldybės mero potvarkiu – Santakos garbės ženklas, Kauno miesto burmistro Jono Vileišio medalis, Gerumo kristalas ir Kauno miesto savivaldybės mero padėkos raštas.

5. Kauno miesto garbės piliečio vardas suteikiamas asmenims už aktyvų Kauno miesto vardo garsinimą Lietuvoje ir užsienyje savo darbais ir veikla meno, mokslo, kultūros, sporto, visuomeninėje ar kitose srityse, taip pat už svarų indėlį kuriant Kauno miesto gyventojų kultūrinę, ekonominę, socialinę ir dvasinę gerovę.

*Punkto pakeitimai:*

*Nr.* [*T-165*](https://www.e-tar.lt/portal/legalAct.html?documentId=6b1b9710145711e79800e8266c1e5d1b)*, 2017-03-28, paskelbta TAR 2017-03-29, i. k. 2017-05068*

6. 1-ojo laipsnio Santakos garbės ženklu apdovanojami Lietuvos ir užsienio valstybių vadovai, taip pat gali būti apdovanojami kiti asmenys už ypatingus nuopelnus Kaunui ir Lietuvos Respublikai.

2-ojo laipsnio Santakos garbės ženklu apdovanojami Kaunui nusipelnę asmenys, pasižymėję ypač uoliu ir sąžiningu darbu ir visuomenine veikla.

3-iojo laipsnio Santakos garbės ženklu apdovanojami asmenys už nuopelnus kultūros, mokslo ir švietimo, verslo ir gamybos, sveikatos ir socialinės apsaugos, sporto, ūkio ir kitose srityse.

7. Kauno miesto burmistro Jono Vileišio medaliu  apdovanojami asmenys už nuopelnus įtvirtinant Kauno miesto savivaldą, įgyvendinant pilietines iniciatyvas ir kuriant miesto įvaizdį.

8. Gerumo kristalu apdovanojami asmenys už reikšmingus neatlygintinus darbus Kauno bendruomenės labui.

9. Kauno miesto kultūros premija skiriama kultūros ir meno kūrėjams už šiuos nuopelnus Kaunui:

9.1. aukščiausius laimėjimus respublikiniuose ar tarptautiniuose konkursuose;

9.2. novatorišką kultūrinę idėją ir jos įgyvendinimą Kauno mieste;

9.3. ilgametę, aktyvią ir reikšmingą kultūrinę veiklą Kauno mieste.

*Punkto pakeitimai:*

*Nr.* [*T-165*](https://www.e-tar.lt/portal/legalAct.html?documentId=6b1b9710145711e79800e8266c1e5d1b)*, 2017-03-28, paskelbta TAR 2017-03-29, i. k. 2017-05068*

10. Kiekvienais metais skiriamos penkios Kauno miesto kultūros premijos. Premijos mokamos iš Savivaldybės biudžeto asignavimų. Premijos dydis – 3000 eurų.

11. Maironio premija skiriama už geriausią naują poezijos knygą, išleistą per praėjusius kalendorinius metus. Poetas, kuriam skiriama premija, tampa tarptautinio poezijos festivalio „Poezijos pavasaris“ laureatu. „Poezijos pavasario“ laureatu tampama ir premija tam pačiam asmeniui teikiama tik vieną kartą. Premijos dydis – 3000 Eurų.

12. Kauno miesto mokslo premija skiriama mokslininkams už šiuos nuopelnus:

12.1. ilgametę aktyvią ir reikšmingą mokslinę veiklą;

12.2. aukščiausius mokslo pasiekimus respublikiniu ar tarptautiniu mastu;

12.3. novatorišką mokslinę idėją ir jos įgyvendinimą Kauno mieste.

13. Kiekvienais metais skiriamos dvi Kauno miesto mokslo premijos: viena premija – už nuopelnus humanitarinių ar socialinių mokslų srityje, kita premija – už nuopelnus fizinių, biomedicinos, žemės ūkio ar technologijos mokslų srityje. Vienos premijos dydis – 5000 eurų. Premija mokama iš Savivaldybės biudžeto asignavimų.

*Punkto pakeitimai:*

*Nr.* [*T-60*](https://www.e-tar.lt/portal/legalAct.html?documentId=dc859db01c6c11e88e8fef3b3f51dc2f)*, 2018-02-27, paskelbta TAR 2018-02-28, i. k. 2018-03192*

131. Metų mokytojo premija skiriama mokytojams už šiuos nuopelnus:

131.1. konceptualūs darbai švietimo srityje, formuojant ir įgyvendinant miesto švietimo politiką, pedagoginė veikla ir patirties sklaida (vadovėliai, mokymo priemonės, kvalifikacijos renginiai, autentiškos patirties sklaida, miesto mokytojų metodinės veiklos organizavimas, dalyvavimas miesto, šalies ir tarptautiniuose projektuose ir kt.);

131.2. nuolatinis ir aktyvus mokytojo ir mokinio dalyvavimas įvairiuose projektuose, parodose, konkursuose, festivaliuose, varžybose, olimpiadose ir kituose renginiuose, mokinių laimėjimai (valstybinių egzaminų, parodų, konkursų, varžybų rezultatai) ir jų augimas;

131.3. aktyvus ir kūrybiškas darbas švietimo įstaigoje, mieste ir šalyje, diegiant dalykines ir metodines naujoves, aktyvus dalyvavimas visuomeninėje veikloje, atstovavimas miestui šalyje ir užsienyje.

*Papildyta punktu:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

132. Kiekvienais metais skiriamos trys Metų mokytojo premijos. Vienos premijos dydis – 1000 eurų. Premija mokama iš Savivaldybės biudžeto asignavimų.

*Papildyta punktu:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

14. Savivaldybės mero padėkos raštu apdovanojami fiziniai ir juridiniai asmenys už nuopelnus Kauno miestui ir Kauno miesto vardo garsinimą.

15. Suvenyras su Kauno miesto simbolika teikiamas bendradarbiavimo partneriams, fiziniams ir juridiniams asmenims sukakčių, susitikimų, profesinių švenčių ir kitomis progomis.

16. Vardinė dovana įteikiama fiziniams ir juridiniams asmenims jubiliejų (sukakčių) ar profesinių švenčių progomis.

17. Savivaldybės apdovanojimo ženklų projektai ir etalonai saugomi Kauno miesto muziejuje (Rotušės a. 15).

*Punkto pakeitimai:*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

18. Antrą kartą tas pats (to paties laipsnio) apdovanojimas ar ta pati premija nesuteikiamas (neįteikiama).

**III SKYRIUS**

**APDOVANOJIMŲ IR PREMIJŲ ĮTEIKIMAS**

19. Kauno miestui nusipelnę asmenys apdovanojami Vasario 16-osios – Lietuvos valstybės atkūrimo dienos, Kovo 11-osios – Lietuvos nepriklausomybės atkūrimo dienos, Liepos
  6-osios – Valstybės (Lietuvos karaliaus Mindaugo karūnavimo) dienos, Kauno miesto dienos proga. Kauno miesto kultūros premijos įteikiamos Kultūros dienos proga. Maironio premija įteikiama tarptautinio poezijos festivalio „Poezijos pavasaris“ metu laureato vainikavimo iškilmėse Kaune paskutinįjį gegužės penktadienį. Kauno miesto mokslo premijos įteikiamos Mokslo ir žinių dienos proga. Metų mokytojo premijos įteikiamos Tarptautinės mokytojų dienos proga. Apdovanojimai ir premijos gali būti įteikiami ir kitu laiku.

*Punkto pakeitimai:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

20. Apie apdovanojamus asmenis, apdovanojimų teikimą, premijų skyrimą ir įteikimą informuojama Savivaldybės interneto svetainėje.

201. Savivaldybės apdovanojimų, Maironio premijos ir Kauno miesto kultūros premijos įteikimą organizuoja Savivaldybės administracijos padalinys, atsakingas už kultūrą, Kauno miesto mokslo premijos ir Metų mokytojo premijos įteikimą organizuoja Savivaldybės administracijos padalinys, atsakingas už švietimą ir ugdymą.

*Papildyta punktu:*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

21. Kauno miesto garbės pilietis ir Savivaldybės meras arba jo įgaliotas asmuo po Garbės piliečio medalio įteikimo pasirašo Garbės piliečių knygoje.

22. Jeigu apdovanotasis miršta, nespėjus įteikti jam apdovanojimo ar premijos, apdovanojimo ženklas ir apdovanojimo dokumentai ar premija įteikiami jo šeimos nariams ar artimiems giminaičiams.

**IV SKYRIUS**

**TEIKIMO APDOVANOTI (SKIRTI PREMIJĄ) TVARKA**

23. Teisę siūlyti kandidatus Kauno miesto garbės piliečio vardui suteikti, taip pat apdovanoti Santakos garbės ženklu turi:

23.1. Savivaldybės tarybos nariai;

23.2. visuomeninės organizacijos, įstaigos;

23.3. iniciatyvinės piliečių grupės;

23.4. Savivaldybės tarybos komitetai;

23.5. Savivaldybės sudarytos tarybos.

*Punkto pakeitimai:*

*Nr.* [*T-21*](https://www.e-tar.lt/portal/legalAct.html?documentId=cfa729e047f511ea8895faf9aa6b1770)*, 2020-02-04, paskelbta TAR 2020-02-05, i. k. 2020-02574*

24. Teisę siūlyti kandidatus apdovanoti Gerumo kristalu, Kauno miesto burmistro Jono Vileišio medaliu, Savivaldybės mero padėkos raštu turi:

24.1. Savivaldybės tarybos nariai;

24.2. kiti fiziniai ir juridiniai asmenys;

24.3. Savivaldybės tarybos komitetai;

24.4. Savivaldybės sudarytos tarybos.

*Punkto pakeitimai:*

*Nr.* [*T-21*](https://www.e-tar.lt/portal/legalAct.html?documentId=cfa729e047f511ea8895faf9aa6b1770)*, 2020-02-04, paskelbta TAR 2020-02-05, i. k. 2020-02574*

25. Teisę pateikti siūlymą (teikimą) apdovanoti suvenyru arba vardine dovana turi:

25.1. Savivaldybės meras;

25.2. Savivaldybės tarybos nariai;

25.3. Savivaldybės administracijos struktūriniai padaliniai;

25.4. Savivaldybės tarybos komitetai;

25.5. Savivaldybės sudarytos tarybos.

*Punkto pakeitimai:*

*Nr.* [*T-21*](https://www.e-tar.lt/portal/legalAct.html?documentId=cfa729e047f511ea8895faf9aa6b1770)*, 2020-02-04, paskelbta TAR 2020-02-05, i. k. 2020-02574*

26. Teisę siūlyti kandidatus Kauno miesto kultūros premijai gauti turi Kaune veikiančios kūrybinės sąjungos, kultūros įstaigos, asociacijos. Savo kandidatūras taip pat gali siūlyti kultūros ir meno kūrėjai, jeigu jie turi meno kūrėjo statusą. Teisę siūlyti kandidatus Maironio premijai turi kūrybinės sąjungos, menininkų asociacijos, leidyklos, patys autoriai, turintys meno kūrėjo statusą.

27. Teisę siūlyti kandidatus Kauno miesto mokslo premijai gauti turi Lietuvos mokslų akademija, Kaune veikiančios mokslo ir studijų institucijos, mokslo sąjungos, asociacijos. Savo kandidatūras taip pat gali siūlyti patys mokslininkai.

271. Teisę siūlyti kandidatus Metų mokytojo premijai gauti turi Kauno miesto švietimo įstaigų vadovai, Kauno miesto savivaldybės administracijos švietimo padalinys, švietimo įstaigų tarybos, mokinių tarybos, tėvų komitetai, mokinių tėvai.

*Papildyta punktu:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

28. Teikimai apdovanoti teikiami ištisus metus, teikimai skirti premiją teikiami iki einamųjų metų lapkričio 30 dienos. Prie teikimo apdovanoti (skirti premiją) pridedama:

28.1. kandidato gyvenimo aprašymas;

28.2. kandidato darbų ir nuopelnų miestui ir (arba) valstybei, kultūrai ar mokslui pagrindimas (nurodomi duomenys apie ankstesnius apdovanojimus);

28.3. rekomendacijos (ne mažiau kaip dvi) arba juridinio asmens kolegialaus organo susirinkimo protokolo kopija (išrašas);

28.4. *Neteko galios nuo 2021-03-25*

*Punkto naikinimas:*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

29. Už asmenų, kuriuos siūloma apdovanoti (kuriems siūloma skirti premiją), duomenų tikrumą atsako teikimus apdovanoti (skirti premiją) pateikę asmenys.

30. Teikimus suteikti Kauno miesto garbės piliečio vardą, apdovanoti Santakos garbės ženklu ir Gerumo kristalu svarsto Savivaldybės apdovanojimų taryba (toliau – Apdovanojimų taryba), teikimus apdovanoti Kauno miesto burmistro Jono Vileišio medaliu svarsto Apdovanojimų taryba arba Savivaldybės meras, teikimus skirti Kauno miesto kultūros premiją svarsto Savivaldybės mero potvarkiu sudaryta Kauno miesto kultūros premijos skyrimo komisija, teikimus skirti Maironio premiją svarsto Savivaldybės mero potvarkiu sudaryta Maironio premijos skyrimo komisija, teikimus skirti Kauno miesto mokslo premiją svarsto Lietuvos mokslų akademija, teikimus skirti Metų mokytojo premiją svarsto Savivaldybės mero potvarkiu sudaryta Metų mokytojo premijos skyrimo darbo grupė.

*Punkto pakeitimai:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

*Nr.* [*T-21*](https://www.e-tar.lt/portal/legalAct.html?documentId=cfa729e047f511ea8895faf9aa6b1770)*, 2020-02-04, paskelbta TAR 2020-02-05, i. k. 2020-02574*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

301. Sprendimus dėl apdovanojimo Savivaldybės mero padėkos raštu, suvenyru su Kauno miesto simbolika ar vardine dovana priima Apdovanojimų taryba arba Savivaldybės meras.

*Papildyta punktu:*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

31. Savivaldybės tarybos sprendimų projektus ir Savivaldybės mero potvarkius dėl apdovanojimų teikimo parengia Savivaldybės tarybos ir mero sekretoriatas.

*Punkto pakeitimai:*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

32. Savivaldybės tarybos sprendimų projektus dėl Kauno miesto mokslo premijos skyrimo, atsižvelgdamas į Lietuvos mokslų akademijos teikimą, taip pat dėl Metų mokytojo premijos skyrimo, atsižvelgdamas į Metų mokytojo premijos skyrimo darbo grupės teikimą, parengia Savivaldybės administracijos padalinys, atsakingas už švietimą ir ugdymą. Savivaldybės tarybos sprendimų projektus dėl Kauno miesto kultūros premijos skyrimo, atsižvelgdamas į Kauno miesto kultūros premijos skyrimo komisijos teikimą, taip pat dėl Maironio premijos skyrimo, atsižvelgdamas į Maironio premijos skyrimo komisijos teikimą, parengia Savivaldybės administracijos padalinys, atsakingas už kultūrą.

*Punkto pakeitimai:*

*Nr.* [*T-455*](https://www.e-tar.lt/portal/legalAct.html?documentId=f98ec9c0758a11e6b969d7ae07280e89)*, 2016-09-06, paskelbta TAR 2016-09-08, i. k. 2016-23371*

*Nr.* [*T-21*](https://www.e-tar.lt/portal/legalAct.html?documentId=cfa729e047f511ea8895faf9aa6b1770)*, 2020-02-04, paskelbta TAR 2020-02-05, i. k. 2020-02574*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

**V SKYRIUS**

**APDOVANOJIMO ŽENKLAI IR DOKUMENTAI, JŲ DUBLIKATAI**

33. Apdovanotiesiems įteikiami apdovanojimo ženklai ir (arba) apdovanojimo dokumentai.

34. Apdovanojimo dokumentai yra šie:

34.1. Kauno miesto garbės piliečio:

34.1.1. Savivaldybės tarybos sprendimo dėl Kauno miesto garbės piliečio vardo suteikimo nuorašas;

34.1.2. Kauno miesto garbės piliečio medalio liudijimas, pasirašytas Savivaldybės mero ar jo įgalioto asmens ir patvirtintas Savivaldybės tarybos antspaudu;

34.2. Santakos garbės ženklo:

34.2.1. Savivaldybės mero potvarkio dėl Santakos garbės ženklo įteikimo nuorašas;

34.2.2. Santakos garbės ženklo liudijimas, pasirašytas Savivaldybės mero ar jo įgalioto asmens ir patvirtintas Savivaldybės mero antspaudu;

34.3. Kauno miesto burmistro Jono Vileišio medalio:

34.3.1. Savivaldybės mero potvarkio dėl Kauno miesto burmistro Jono Vileišio medalio įteikimo nuorašas;

34.3.2. Kauno miesto burmistro Jono Vileišio medalio liudijimas, pasirašytas Savivaldybės mero ar jo įgalioto asmens;

34.4. Gerumo kristalo:

34.4.1. Savivaldybės mero potvarkio dėl Gerumo kristalo įteikimo nuorašas;

34.4.2. Gerumo kristalo liudijimas, pasirašytas Savivaldybės mero ar jo įgalioto asmens ir patvirtintas Savivaldybės mero antspaudu;

34.5. Savivaldybės mero padėkos rašto – Savivaldybės mero padėka, pasirašyta Savivaldybės mero ar jo įgalioto asmens, ant kurios užrašoma Savivaldybės mero potvarkio dėl apdovanojimo padėkos raštu registracijos data ir numeris.

*Punkto pakeitimai:*

*Nr.* [*T-104*](https://www.e-tar.lt/portal/legalAct.html?documentId=8deffd308c8011eb9fecb5ecd3bd711c)*, 2021-03-23, paskelbta TAR 2021-03-24, i. k. 2021-05782*

35. Apdovanojimo ženklai (Garbės piliečio medalis, Santakos garbės ženklas, Gerumo kristalas) yra numeruojami. Apdovanojimo ženklo numeris graviruojamas (iškalamas) ant apdovanojimo ženklo ir įrašomas į apdovanotam asmeniui įteikiamą apdovanojimo liudijimą. Apdovanojimų liudijimai registruojami atitinkamuose registruose.

36. Praradus apdovanojimo liudijimą ir (ar) apdovanojimo ženklą (Garbės piliečio medalį, Santakos garbės ženklą, Gerumo kristalą), apdovanotojo prašymu gali būti išduodamas apdovanojimo ženklo dublikatas. Prašymai išduoti dublikatą pateikiami Apdovanojimų tarybai. Prašyme išduoti apdovanojimo ženklo dublikatą turi būti nurodomos apdovanojimo ženklo praradimo aplinkybės. Apmokėjus apdovanojimo ženklo vertę, atitinkamai pažymėtą jo dublikatą išduoda Apdovanojimų taryba.

**VI SKYRIUS**

**APDOVANOTŲJŲ ATMINIMO PAGERBIMAS**

37. Kauno miesto garbės piliečio atminimui įamžinti po mirties atidengiama atminimo lenta ant pastato, labiausiai susijusio su jo gyvenimu ar veikla Kaune. Atminimo lentai pagaminti ir įrengti, laidojimo išlaidoms Savivaldybė skiria ne didesnę kaip 30 bazinių socialinių išmokų (BSI) dydžio sumą. Garbės piliečiai laidojami Kauno Petrašiūnų arba jo šeimos narių pasirinktose kapinėse.

**VII SKYRIUS**

**APDOVANOJIMO ATĖMIMAS IR NETEKIMAS**

38. Jeigu apdovanoto asmens veikla žemina apdovanotojo vardą, Savivaldybės meras ar Savivaldybės taryba gali išbraukti tokį asmenį iš apdovanotų asmenų sąrašo. Teisės aktas dėl tokio asmens apdovanojimo pripažįstamas netekusiu galios.

39. Jei apdovanotas asmuo atsisako jam skirto apdovanojimo, Savivaldybės meras ar Savivaldybės taryba (pagal tai, kas priėmė sprendimą) Apdovanojimų tarybos pirmininko teikimu išbraukia iš apdovanotų asmenų sąrašo (Apdovanojimų taryba nustato atsisakymo faktą). Teisės aktas dėl tokio asmens apdovanojimo pripažįstamas netekusiu galios.

40. Asmenys, išbraukti iš apdovanotų asmenų sąrašų, jiems įteiktus apdovanojimo ženklus ir apdovanojimo dokumentus privalo grąžinti Apdovanojimų tarybos pirmininkui.

**VIII SKYRIUS**

**APDOVANOJIMO ŽENKLŲ NEŠIOJIMO (SEGĖJIMO) TVARKA**

41. Apdovanojimų ženklai nešiojami (segimi) vadovaujantis Lietuvos Respublikos valstybės apdovanojimų įstatymu.

42. Savivaldybės apdovanojimų ženklai nešiojami (segimi) tokia tvarka:

42.1. Kauno miesto garbės piliečio medalis;

42.2. 1-ojo laipsnio Santakos garbės ženklas;

42.3. 2-ojo laipsnio Santakos garbės ženklas;

42.4. 3-iojo laipsnio Santakos garbės ženklas.

43. Savivaldybės apdovanojimų ženklai įteikiami kartu su jų pakaitais – miniatiūra ir juostele. Pakaitus galima segėti vietoj apdovanojimo ženklų. Miniatiūros segamos tik prie vakarinių drabužių.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forma patvirtinta

Kauno miesto savivaldybės tarybos

2015 m. gruodžio 29 d.

sprendimu Nr. T-731

*(Teikėjo pavadinimas arba vardas, pavardė, adresas, telefonas, el. paštas)*

**TEIKIMAS APDOVANOTI (SKIRTI PREMIJĄ)**

Apdovanojimas (premija), kurį siūloma suteikti (kurį siūloma skirti)   (*pabraukti*)

(Kauno miesto garbės piliečio vardas, 1-ojo, 2-ojo ar 3-iojo laipsnio Santakos garbės ženklas, Kauno miesto burmistro Jono Vileišio medalis (žalvarinis ar pasidabruotas), Gerumo kristalas, Kauno miesto savivaldybės mero padėkos raštas\*, suvenyras su Kauno miesto simbolika\*, vardinė dovana\*, Kauno miesto kultūros ir meno premija, Kauno miesto mokslo premija)

Asmuo, kurį siūloma apdovanoti (kuriam siūloma skirti premiją)  (toliau – kandidatas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*kandidato* *vardas, pavardė; juridinio asmens pavadinimas)*

Kandidato gyvenimo ir kūrybinės veiklos (kandidato – juridinio asmens veiklos) aprašymas (gauti apdovanojimai, premijos, stipendijos, mokslo laipsnis, kiti pripažinti liudijimai, svarbiausios publikacijos ir kt.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato nuopelnai (*trumpai aprašyti*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato arba asmens ryšiams palaikyti adresas ir telefonas, el. paštas, apdovanoti siūlančios organizacijos (jei tokia yra) pavadinimas, adresas, telefonas, el. paštas \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\**Nurodyti apdovanojimo laiką ir vietą, kada ir kur turėtų būti įteiktas apdovanojimas*

Tvirtinu, kad pateikta informacija yra tiksli ir teisinga (*pasirašo teikėjas ar jo atstovas*)

Parašas \_\_\_\_\_\_\_\_\_\_\_\_\_ Vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_